Na podlagi 58. in 82. člena Zakona o javnih uslužbencih (Uradni list RS št. 63/07- UPB3, 65/08, 69/08 - ZTFI-A, 69/08 - ZZavar-E, 40/12 - ZUJF, 158/20 - ZIntPK-C, 203/20 –ZIUOPDVE, 202/21 Odl.US in 3/22- Zdeb - v nadaljevanju ZJU) in Pravilnika o notranji organizaciji in sistemizaciji delovnih mest v občinski upravi Občine Lenart št. 100-14/2007 z dne 01.08.2008, župan Občine Lenart objavlja javni natečaj za prosto uradniško delovno mesto

 **»VIŠJI REFERENT ZA OKOLJE IN PROSTOR« (M/Ž)**

 Kandidati, ki se bodo prijavili na prosto delovno mesto, morajo izpolnjevati naslednje pogoje:

- višješolska izobrazba komunalne smeri;

- najmanj sedem let delovnih izkušenj;

- opravljeno usposabljanje za imenovanje v naziv (če izbrani kandidat nima opravljenega usposabljanja, ga mora opraviti najkasneje v enem letu od dneva imenovanja);

- opravljen strokovni izpit iz upravnega postopka (če izbrani kandidat nima opravljenega strokovnega izpita iz upravnega postopka, ga mora opraviti najkasneje v treh mesecih od dneva imenovanja);

- poznavanje dela z računalnikom;

- znanje enega tujega jezika EU;

- državljan Republike Slovenije;

- ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev;

- zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Po trinajsti točki 6. člena ZJU se kot delovne izkušnje šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Izbirni postopek bo potekal v dveh fazah (z izločanjem kandidatov), kjer se bo v prvi fazi upoštevala popolna dokumentacija ter daljše delovne izkušnje v občinski upravi. V drugi krog bodo tako uvrščeni kandidati, ki bodo izpolnjevali vse predhodno navedene pogoje. Kandidati, uvrščeni v drugi krog izbirnega postopka, bodo povabljeni na osebni razgovor, na katerem bodo odgovorili na zastavljena vprašanja s področja vodenja občinske uprave. Vsako vprašanje se točkuje z 2 točkama. Izbran bo kandidat, ki bo zbral največ točk.

Izbrani kandidat bo na delovnem mestu opravljal naslednje naloge:

* upravljanje in vzdrževanje vseh čistilnih naprav, fekalne postaje in črpališč v občini Lenart,
* redno spremljanje delovanje vseh naprav,
* redna kontrola parametrov čiščenja odpadnih vod,
* skrb za reden odvoz odpadkov iz grabelj in kombiniranih naprav,
* reden odvoz obdelanega blata in dehidriranje blata in odvoz le – tega,
* vodenje vseh evidenc o odvozu mulja, blata in ostalih odpadkov,
* čiščenje vseh naprav, prostorov in  lokacij naprav,
* skrb za reden monitoring naprav,
* košnja trave na lokacijah čistilnih naprav,
* vse aktivnosti povezane  z okoljsko dajatvijo – takso na odpadne vode,
* vodenje zavezancev za plačila odvajanja, čiščenja odpadnih vod,
* vse aktivnosti povezane z praznjenjem greznic in malih čistilnih naprav, izdelava seznamov zavezancev, izdelava časovnih rokov in izvedba praznjenja, izdaja potrdil o ustreznosti naprav,
* izdelava poročil do Ministrstva za okolje, Agencije za okolje in drugih državnih organov,
* naročanje del podizvajalcem za praznjenja, čiščenja, snemanja kanalizacije itd,
* upravljanje in vzdrževanje namakalnega sistema Selce, ki zajema tedenski, mesečni pregled naprav vrtine s črpališčem in samo prečrpališče ob zalogovniku vode,
* zagon naprav ob pričetku potrebnega namakanja in ali oroševanja po zahtevah uporabnikov,
* pregled vodomerov ob uporabnikih,
* vodenje evidence o porabljeni vodi skupaj in po posameznih uporabnikih, vodenje stroškov delovanja naprav,
* letni obračuni in izstavitve računov uporabnikom,
* in ostala dela po zahtevah občine Lenart,
* vodenje projektnih skupin za najzahtevnejše in ključne projekt;
* samostojno oblikovanje ključnih sistemskih rešitev in drugih najzahtevnejših gradiv,
* izvajanje drugih nalog, določene z zakoni, predpisi občine ter po odredbah župana.

 Prijava mora vsebovati:

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter datum (dan, mesec in leto) zaključka izobraževanja ter ustanova, na kateri je bila izobrazba pridobljena;
2. opis delovnih izkušenj, iz katerih je razvidno izpolnjevanje pogoja glede zahtevanih delovnih izkušenj (v izjavi kandidat navede datum sklenitve in datum prekinitve delovnega razmerja ter na kratko opiše delo, ki ga je opravljal pri tem delodajalcu);
3. pisno izjavo o opravljenem obveznem usposabljanju za imenovanje v naziv, iz katere mora biti razvidna ustanova, na kateri je kandidat opravljal usposabljanje in leto opravljanja usposabljanja (ali izpita, če ima kandidat izpit),
4. pisno izjavo o opravljenem strokovnem izpitu iz upravnega postopka, iz katere mora biti razvidna ustanova, na kateri je kandidat opravljal izpit in leto opravljanja izpita (če ima kandidat izpit),
5. izjavo kandidata:
* da je državljan Republike Slovenije,
* da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* da zoper njega ni bila vložena pravnomočna obtožnica zaradi kaznivega dejanja, ki se preganja po uradni dolžnosti,
1. izjavo, da za namen tega natečajnega postopka dovoljuje Občini Lenart pridobiti podatke iz uradnih evidenc. V primeru, da kandidat s tem ne soglaša, mora sam predložiti ustrezna dokazila.

Namesto zgoraj navedenih pisnih izjav lahko kandidat predloži tudi fotokopije dokazil, iz katerih je razvidno izpolnjevanje pogojev.

Prednost pri izbiri bodo imeli kandidati z dobrim poznavanjem dela v lokalni samoupravi in daljšimi izkušnjami na področju delovanja občinske uprave.

V izbirni postopek se ne bodo uvrstili kandidati, ki ne izpolnjujejo natečajnih pogojev.

Izbrani kandidat bo imenovan na delovno mesto »Višji referent za okolje in prostor«. Z izbranim kandidatom bo sklenjena pogodba o zaposlitvi za nedoločen čas s polnim delovnim časom – in dvomesečnim poskusnim časom. Izbrani kandidat bo delo opravljal v prostorih občinske uprave Občine Lenart in objektih čistilnih naprav.

Kandidat vloži prijavo v pisni obliki, ki jo pošlje v zaprti ovojnici z označbo: »Za javni natečaj za delovno mesto višji referent za okolje in prostor«, na naslov: Občina Lenart, Trg osvoboditve 7, 2230 Lenart, in sicer v roku 8 dni po objavi na spletni strani Občine Lenart. Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo. Za pisno obliko prijave s šteje tudi elektronska oblika, poslana na elektronski naslov: obcina@lenart.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 30 dni po opravljeni izbiri. O izbiri uradnika bo izdan sklep o izbiri, ki bo vročen izbranemu kandidatu, ostalim kandidatom pa bo vročen sklep, da niso bili izbrani.

Dodatne informacije o izvedbi javnega natečaja je mogoče dobiti pri Brigiti Rojs, na telefonski številki 02/729 13 20 ali po elektronski pošti: obcina@lenart.si / brigita.rojs@lenart.si.

Občina Lenart

 Župan mag. Janez Kramberger